
	[bookmark: nev]NÉMETH MARTINA
nemethmartina3@gmail.com
Kereskedelem és Marketing
BSc, 6. félév
Széchenyi István Egyetem
Kautz Gyula Gazdaságtudományi Kar
	VÉGVÁRI IZABELLA MÁRIA
[bookmark: _GoBack]vgvrbella16@gmail.com
Kereskedelem és Marketing
BSc, 6. félév
Széchenyi István Egyetem
Kautz Gyula Gazdaságtudományi Kar


Témavezetők:
	Dr. Koltai Judit Petra
egyetemi docens, tanszékvezető helyettes, nemzetközi és akkreditációs ügyekért felelős dékánhelyettes, SZE KGK

	Dr. Vinkóczi Tamás
egyetemi adjunktus, SZE KGK




A KPI rejtett titkai: TikTok taktikák a sikerért

Kulcsszavak: Marketing, TikTok, KPI, Impulzus vásárlás
A kutatásunk középpontjában a TikTok alkalmazás, mint modern közösségi média platform áll, és annak hatása a vásárlói magatartásra. A TikTok nem csupán szórakozást és kommunikációt kínál, hanem egyedi lehetőséget is az önkifejezésre és kapcsolatteremtésre. Munkánk célja az volt, hogy feltárjuk, mely tényezők hathatnak a vásárlói magatartásra egy rövid videós platform használata során, illetve, hogy egy kulcs mutatót alkossunk a potenciális fogyasztók TikTok vásárlási flowban való részvételének a mérésére. A kutatás módszertanában a faktor- és regressziós elemzés játszott kiemelkedő szerepet. Négy faktort azonosítottunk: impulzusvásárlásra késztetés, vásárlási döntés támogatása (hasznosság), termék/szolgáltatás ajánlás és azonosulás. A faktorelemzés eredményeként kialakított faktorok a lineáris regresszió módszerével meghatározott megfelelő súlyokkal kiegészítve alkotják kulcs mutatónkat, melynek validálását 100 fős mintán végeztük. A folyamat végeztével a visszajelzések alapján 90%-ban megfelelő becslést adott regresszióra épülő modellünk, ami a módszertan eredményességét jelzi. Az egyetemi hallgatókkal végzett validálási kísérletünk (becslési modell) során a TikTokozók körében több mint 90%-os, az egyéb közösségi médiát használók esetében pedig magasabb mint 80%-os becsléselfogadási arányt mértünk, ami a faktorok és a TikTok érzés tekintetében statisztikai alapon kialakított csoportok megfelelőségét és a modell alkalmazhatóságát jelzi. A módszertan esetleges alkalmazásával a vállalatok képesek lehetnek rugalmasabban reagálni a változó piaci körülményekre és optimalizálni marketingtevékenységüket a digitális térben, azonban a folyamatos utókövetés és ismételt mérés elengedhetetlen része az ilyen típusú marketing elemzési munkának. Az eredmények (módszertan) segíthetik a vállalati marketing szakemberek munkáját, mivel a szubjektív vásárlói értékítéleten alapuló stratégiai döntéshozáshoz jelentősen hozzájárult. Összességében a tanulmány megállapításai támogatják a digitális marketing területén megfigyelhető fogyasztói szokások pontosabb megértését és az esetleges TikTok stratégiák kialakítását.



